Prodhimi i naftës në Shtetet e Bashkuara
Shtetet e Bashkuara ia kalojnë Arabisë Saudite si prodhuesi më i madh i naftës në botë
Për prodhuesit e energjisë, kjo është kohë ndryshimesh– çmimet e naftës ranë në nivelin më të ulët në 10 vite – konsumi botëror është rritur me ritmin më të ngadaltë në disa dekada. Tani, bazuar në raportin e ri – ekonomisti i BP Energy Spencer Dale thotë se Shtetet e Bashkuara janë në krye të zinxhirit të prodhimit të naftës: Kjo ishte mjaftueshëm për ta rritur prodhimin amerikan në 11.6 milion fuçi në ditë – gati 16 përqind më shumë se një vit më parë. Mjaftueshëm për ta lënë pas Arabinë Saudite. Merita i takon pjesërisht përdorimit të teknologjisë së nxjerrjes me ujë me presion. Kjo bëri që të nxirreshin më shumë produkte nafte nga depozitat argjilore që dikur nuk mendohej se mund të arriheshin. Dale thotë se kjo teknologji përfaqëson një ndryshim themelor: Por kjo teknologji mbetet e debatueshme. Akademia Botërore e Biznesit thotë se rritja e prodhimit përbën një rrezik më të lartë për plazhet si ky në Kaliforni ku çarja e një tubacioni derdhi dhjetra mijëra litra naftë të papërpunuar. Matt Renner është drejtor ekzekutiv i grupit: Ndërsa rritja e kapacitetit të prodhimit do të thotë se Shtetet e Bashkuara nuk janë më të varura nga importet e huaja - Bob Deans, zëdhënës i Këshillit për Mbrojtjen e Burimeve Natyrore thotë se sfida nuk ka qënë asnjëherë si të prodhohet më shumë naftë por si të përdoret më pak: "Duhet të ndalim djegien e naftës në Oklahoma, Kansas, Ohio dhe Pensilvani; ky duhet të jetë synimi afatgjatë.” Dhe, përsa kohë që kjo të ndodhë, raporti i BP thotë se sektori i prodhimit po përfiton nga kostoja e ulët e karburantit dhe rritja e qëndrueshmërisë, në një vend që tani prodhon 90 përqind të energjisë që konsumon.